ફેશનમાં ઘરેણાંની વાત કરીએ તો ઈમિટેશન જ્વેલરીનો ચળકાટ માર્કેટમાં વધી રહ્યો છે. લાઈટ વેટ સોય-દોરા એરિંગ મહિલાઓ વધારે પસંદ કરી રહી છે. ભલે લગ્નપ્રસંગે મહિલાઓ સોના અને હીરાનાં ઘરેણાં પહેરતી હોય, પણ રોજિંદા જીવનમાં ઈમિટેશન જ્વેલરી પહેરવાનું વધારે પસંદ કરે છે. ઈમિટેશન જ્વેલરીનું માર્કેટ દિનપ્રતિદિન વિસ્તરી રહ્યું છે. મહિલાઓને ઈમિટેશન ઘરેણાં માટે એટલો જબરદસ્ત ક્રેઝ છે કે એની ડિમાન્ડ ક્યારેય ઘટતી નથી, જ્યારે ઈમિટેશન જ્વેલરીમાં પણ હવે લાઈટવેટ અને પેપર જ્વેલરીનો ટ્રેન્ડ માર્કેટમાં વધી રહ્યો છે.